|  |
| --- |
|  |
|  **МИНИСТАРСТВО ГРАЂЕВИНАРСТВА,** |
| **САОБРАЋАЈА И ИНФРАСТРУКТУРЕ** |
| Број: 404-02-56/6/2019-02 |
| Датум: 03.05.2019. године |
| Немањина 22-26, Београд |

**ПРЕДМЕТ:** Појашњење конкурсне документације за јавну набавку - Избор најповољнијег понуђача за обављање авио-превоза на линијама проглашеним као линије у јавном инетересу. Број јавне набавке: 16/2019

У складу са чланом 63. став 2. и став 3. Закона о јавним набавкама („Службени гласник Републике Србије“, бр. 124/12, 14/15 и 68/15), објављујемо следеће одговоре, на питања:

**ПИТАЊЕ БРОЈ 1**

Да ли је прихватљиво доказивање подпондера под тачком 3 “тежина ручног пртљага у путничкој кабини” само као принт странице где се могу видети услови или мора да се напише изјава коју би потписао генерални директор?

**ОДГОВОР БРОЈ 1** Прихватљиво је доказивање подпондера под тачком 3 “тежина ручног пртљага у путничкој кабини” као принт странице где се могу видети услови компаније.

Напомињемо да је одредбом члана 93. став 1. Закона о јавним набавкама прописано да Наручилац може да захтева од понуђача додатна објашњења која ће му помоћи при прегледу, вредновању и упоређивању понуда, а може да врши и контролу (увид) код понуђача односно његовог подизвођача, како ће и поступити у случају потребе.

# ПИТАЊЕ БРОЈ 2

 Да ли је могуће да сада доставимо максимални износ аванса који би евентуално узели и да доставимо банкарску гаранцију, али да касније се евентуално одлучимо да не бисмо узимали аванс?

**ОДГОВОР БРОЈ 2**

Конкурсном документацијом је наведено да у року за подношење понуде понуђач може да измени, допуни или опозове своју понуду на начин који је одређен за подношење понуде.

С обзиром на наведено, након истека рока за подношење понуде, понуђач не може да мења исту, конкретно начин и услове плаћања и остале околности везане за плаћање.

Конкурсном документацијом је предвиђено да Наручилац може дозволити измене током трајања уговора, на основу образложеног писаног захтева Пружаоца услуге сходно члану 115. став 2. Закона о јавним набавкама.